“Muhtasham yuz yil” seriali yulduzi Halit Ergench uchinchi marta ota bo‘ldi

51 yoshli Halit Ergench oilasida bayram –aktyorning rafiqasi  2021-yil 3-noyabr kuni qiz farzandini dunyoga keltirdi. Juftlik qiz farzandi bo‘lishini uzoq vaqt kutgan.

O‘zbek tomoshabinlariga “Muhtasham yuz yil” serialidagi Sulton Sulaymon roli bilan tanish bo‘lgan turkiyalik aktyor Halit Ergench va uning 39 yoshli rafiqasi aktrisa Berguzar Korel uchinchi marta ota-ona bo‘ldi. Xushxabarni aktyorning rafiqasi xabar qildi.

Istanbuldagi shifoxonada dunyoga kelgan qizaloqqa Leyla ismi berilgan. Berguzarning homiladorlik davri og‘ir kechganiga qaramay, ona va chaqaloqning ahvoli yaxshi.
Eslatib o‘tamiz, 2021-yil 10-oktabr kuni yulduzli juftlik barcha qarindoshlari va yaqin do‘stlarini baby shower ziyofatiga taklif qilib, tug‘ilajak farzandining jinsi va ismini ma’lum qilgan.